
Előterjesztés kiegészítés Zalakaros Város Önkormányzata Képviselőtestülete 2020. szeptember 17-én tartandó ülésére

Tárgy: Az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosítása

Készítette: Torma László aljegyző
                  
Tisztelt Képviselőtestület!

Zalakaros Város Önkormányzat Képviselőtestülete 118/2020. (VII.02.) számú határozatában felhatalmazta a polgármestert, hogy az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosítását készítse elő az alábbi szabályozási javaslattal:
-	az ürítések számának felülvizsgálata 
-	az önkormányzati rendelet 13. § (1) bekezdésének felülvizsgálata, azaz, amennyiben a közszolgáltatásba bekapcsolt ingatlannak több tulajdonosa van, akkor kinek a nevére kerüljön kiállításra a szolgáltatási számla

Az előterjesztés elkészült, melyben szerepelt, hogy a közszolgáltató nem javasolja az önkormányzati rendelet 13. § (1) bekezdésének módosítását.
A bizottságok szeptember 10-i ülésükön tárgyalták az előterjesztést, javaslat született a képviselőtestület számára az előterjesztés szerinti határozati javaslat elfogadására, egyben az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet 13. § (1)-ának hatályon kívül helyezésére. 

A bizottsági döntésnek megfelelően előkészítésre került az önkormányzati rendelet módosítása. 

Rendeleti javaslat:

Zalakaros Város Önkormányzat Képviselő-testülete megalkotja a …../2020 (……) önkormányzati rendeletét az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosításáról.


Zalakaros 2020. szeptember 15.

									             Novák Ferenc
                                                                                                                       polgármester










Zalakaros Város Önkormányzata Képviselőtestületének
……/2020. (………) önkormányzati rendelete
az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosításáról


Zalakaros Város Önkormányzat Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 19. pontjában meghatározott feladatkörben eljárva az önkormányzati hulladékgazdálkodási közfeladatról szóló 19/2018. (XII.14.) önkormányzati rendeletét (továbbiakban: Rendelet) az alábbiak szerint módosítja.

1.§

A Rendelet 13. § (1) bekezdése hatályát veszti.

2.§

E rendelet a kihirdetését követő napon lép hatályba.


                   
                  Novák Ferenc                                                                       Torma László
                    polgármester                                                                             aljegyző


Kihirdetve: 2020……

                       Torma László
                                                                                      aljegyző



Hatásvizsgálati lap
az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosításához

A jogalkotásról szóló 2010. évi CXXX. törvény 17. §-a értelmében a jogszabályok előkészítése során előzetes hatásvizsgálatot kell lefolytatni. Az előzetes hatásvizsgálat megállapításai a következők:

Társadalmi hatások, gazdasági, költségvetési hatások: Nem releváns.

Adminisztratív terheket befolyásoló hatások, a jogszabály alkalmazásához szüksége személyi, szervezeti, tárgyi és pénzügyi feltételek: Az önkormányzatnál nem releváns.

A jogszabály megalkotásának szükségessége, a jogalkotás elmaradásának várható következményei: A gyakorlati jogalkalmazás során több esetben is megállapítható volt, az ingatlantulajdonosok közötti konfliktus, érdekellentét esetén a szabályozás nem tölti be a célját, sőt további ellentéteket generál és növeli a szolgáltató kintlévőségét is. 
A hulladékról szóló 2012. évi CLXXXV. törvény 52. § (5) bekezdése értelmében a közös tulajdonban álló ingatlan esetében az egy háztartásban életvitelszerűen élő tulajdonosok, a közös használatban álló ingatlan esetében az életvitelszerűen élő használók, illetve birtokosok felelőssége egyetemleges.
[bookmark: _GoBack]Tekintettel arra, hogy a hulladéktörvény  a felelősségi szabályokról rendelkezik, a módosítási javaslat a 13. § (1) bekezdés hatályon kívül helyezését javasolja. Amennyiben az érintett ingatlantulajdonosok nem nyilatkoznak, kinek a nevére és címére kerüljön kiállításra a közszolgáltatási számla, akkor az ingatlanra a hulladékról szóló törvényben meghatározott felelősségi szabályok vonatkoznak.
A jogalkotás elmaradásának várható következménye: marad a jelenlegi szabályozás. 


Zalakaros, 2020. szeptember 15.

                    Torma László
            aljegyző


Indokolás az önkormányzati hulladékgazdálkodási közfeladatról szóló 19/2018. (XII.14.) önkormányzati rendelet módosításához

Általános indokolás

Az önkormányzati rendelet 13. § (1) bekezdése szabályozza, amennyiben a közszolgáltatásba bekapcsolt ingatlannak több tulajdonosa van, akkor a tulajdonosoknak kell közölni, hogy közülük kinek a nevére és címére kerüljön kiállításra a szolgáltatási számla. Ha a tulajdonosok a Közszolgáltatóval ezt nem közlik, akkor a Koordináló Szerv vagy a legnagyobb tulajdoni hányaddal rendelkező tulajdonos vagy az azonos tulajdoni hányaddal rendelkező tulajdonosok közül az ingatlan-nyilvántartásban első helyen bejegyzett tulajdonos nevére és címére állítja ki a szolgáltatási számlát.
A gyakorlati jogalkalmazás során több esetben is megállapítható volt, az ingatlantulajdonosok közötti konfliktus, érdekellentét esetén a szabályozás nem tölti be a célját, sőt további ellentéteket generál és növeli a szolgáltató kintlévőségét is. 
A hulladékról szóló 2012. évi CLXXXV. törvény 52. § (5) bekezdése értelmében a közös tulajdonban álló ingatlan esetében az egy háztartásban életvitelszerűen élő tulajdonosok, a közös használatban álló ingatlan esetében az életvitelszerűen élő használók, illetve birtokosok felelőssége egyetemleges.
Tekintettel arra, hogy a hulladéktörvény  a felelősségi szabályokról rendelkezik, a módosítási javaslat a 13. § (1) bekezdés hatályon kívül helyezését javasolja. Amennyiben az érintett ingatlantulajdonosok nem nyilatkoznak, kinek a nevére és címére kerüljön kiállításra a közszolgáltatási számla, akkor az ingatlanra a hulladékról szóló törvényben meghatározott felelősségi szabályok vonatkoznak.


Részletes indokolás

1. §-hoz

Hatályon kívül helyező rendelkezést tartalmaz.

2. §-hoz

Hatályba léptető rendelkezést tartalmaz.


Zalakaros, 2020. szeptember 15.

                    Torma László
            aljegyző

